Diit 85
Pal kɛ kui̱ malä kɛnɛ cuŋ
(Dit ji̱ kɔaar Kora)
1
Ji̱n ti kɛ nhök mi di̱i̱t kɛ
mundu lö Kuoth Nhial,
kä ji̱n ci ji̱ I-thɛ-rɛl luɔ̱c gɔykiɛn.
2
Kä ji̱n ci nɛɛku pa̱l dueerkiɛn,
cikɛ pa̱l dueerkiɛn diaal.
3
Kä ci ŋɛ̈ɛ̈nydu päl kɛɛliw,
kä ci lëth gaakdu wä piny.
4
Luucnikɔ jɔk lö Kuoth känäda,
ku ŋɛ̈ɛ̈nydu woc kä kɔ.
5
Ɛ bi ku ŋɛ̈ɛ̈ny kɛ kɔ amäni cäŋ kɛl?
Ɛ bi ŋɛ̈ɛ̈nydu ku te thi̱n kɛ ri̱c diaal?
6
Ɛ /ci nɛy bi ku luɔ̱c tëk,
kɛ ɣöö dëë nɛɛku
tɛ̈th lɔaac jek kä ji̱?
7
Nyuthnikɔ nhökdu min
thil pek lö Kuoth Nhial,
kä kämnikɔ ka̱ndu.
8
A liɛŋä min bi Kuoth Nhial
ni Kuoth ɛ lat,
kɛ ɣöö bɛ mal lat
kɛ kui̱ nɛɛnikɛ,
mi /ci nɛɛkɛ bi loc
kä ciɛŋ dɔ̱ɔ̱rädiɛn.
9
Kɛ thuɔ̱k ka̱ndɛ tëë gekä nɛɛni,
tin luɔ̱thkɛ jɛ,
kɛ ɣöö bi buɔ̱mdɛ kulɛ te muundan.
10
Kä bi nhök kɛnɛ ŋa̱th lɛni
te thi̱n kɛɛl ɛn wanɛ,
kä bi gɔɔy kɛnɛ mal rɔ̱
lɛni nyɔk kɛ ben kä kɔn.
11
Bi naath ŋäth ni Kuoth,
kä bi gɔɔy Kuɔth ben kä naath ni
puɔ̱ɔ̱rä.
12
Kä bi Kuoth Nhial kɔ ka̱m ni tin gɔw,
kä bi munda dɛykɛ rɔ̱ rep.
13
Kä bi ciaŋ cuŋni te nhiam Kuɔth,
kä bɛ duɔ̱ɔ̱p wä rialikä kɛ kui̱dɛ.
